Aime Ruus

Aime Ruus (kuni 2008 Aime Pajumägi; sündinud 30. augustil 1968 Viljandis) on eesti tehnikateadlane, Tallinna Tehnikaülikooli inseneriteaduskonna ehitusmaterjalide ja -füüsika õpperaja kaasprofessor ning Tartu kolledži direktor.Eesti teaduse biograafiline leksikon, 3. köide. Lk 372-373

Elulugu
Ta lõpetas 1986 Põltsamaa Keskkooli, 1991 Eesti Põllumajanduse Akadeemia maainseneriteaduskonna maaparanduse erialal, 1991–1993 EPMÜ maaehituse instituudi magistrant, tehnikamagister (2001, EPMÜ), väitekiri "Veiste sügavallapanul külmlautade sobivusest Eestis" (Tartu, 2001), Ph.D. (maaehitus, 2007, EMÜ), väitekiri "Unisolated cowsheds. Ventilation and aspects of building physics" (Tartu, 2007). 

Oli 1991–92 EPMÜ ehitusmehaanika kateedri laborijuhataja, 1995–96 maaehituse instituudi assistent, 1996–99 OÜ Geotar maamõõtja, 1999–2005 EPMÜ maaehituse instituudi lektor, 2005–2008 EMÜ metsandus- ja maaehitusinstituudi lektor.

Aastast 2008 töötab Tallinna Tehnikaülikooli Tartu kolledžis: dotsent 2008-2022, alates 2022 kaasprofessor ja kolledži direktor.Tallinna Tehnikaülikooli teadusportaal

Teadustöö
Uurimisvaldkond: veiste külmlaudad – ehitusfüüsikalised aspektid, ventilatsioon, lehmade heaolu automaatse hindamise võimalused nendes. Üle 10 teaduspublikatsiooni.

Teoseid
"Soojustamata vabapidamislauda sisekliima". Kaasautor. // Agraarteadus 14 (2003) 1
"Indoor climate of uninsulated cowsheds during summertime". Kaasautor. // Actual Tasks on Agricultural Engineering. 31. Zagreb 2003
"Temperature and humidity regime in summer in large uninsulated loose housing cowshed with non-asbestos fiber-cement roof".  Kaasautor Jaan Miljan. // Actual Tasks on Agricultural Engineering. 33. Zagreb 2005
"Spatial microclimate patterns in reconstructed and new large unisolated loose housing cowshed". Kaasautor. // Building and Environment. 42 (2007) 1

Viited

Kirjandus

Välislingid

Aime Ruusi publikatsioone

Kategooria:Eesti tehnikateadlased
Kategooria:Eesti Maaülikooli õppejõud
Kategooria:Tallinna Tehnikaülikooli professorid
Kategooria:Eesti Maaülikooli maainseneriteaduskonna vilistlased
Kategooria:Põltsamaa Ühisgümnaasiumi vilistlased
Kategooria:Sündinud 1968